C 24/22
LT
Europos Sąjungos oficialusis leidinys
2022 1 17
2021 m. lapkričio 4 d.
Korkein hallinto-oikeus (Suomija) pateiktas prašymas priimti prejudicinį sprendimą byloje Booky.fi Oy (Byla C-662/21) (2022/C 24/28) Proceso kalba: suomių Prašymą priimti prejudicinį sprendimą pateikęs teismas Korkein hallinto-oikeus
Šalys pagrindinėje byloje Apeliantė: Booky.fi Oy Kita proceso šalis: Kansallinen audiovisuaalinen instituutti (KAVI)
Prejudiciniai klausimai 1.
Ar pagal SESV 34 straipsnį, atsižvelgiant į SESV 36 straipsnį, draudžiamas toks Vaizdo programų įstatymo 5 straipsnio 1 dalies aiškinimas, pagal kurį reikalaujama klasifikuoti vaizdo programų laikmenas pagal Vaizdo programų įstatymą ir pateikti šia klasifikacija grindžiamas amžiaus ribos nuorodas kartu su informacija apie produktą jau tuo momentu, kai vaizdo programų laikmenos siūlomos pirkti internetinėje parduotuvėje, nors jos buvo klasifikuotos ir paženklintos kitoje valstybėje narėje, tik dar neatvežtos į Suomiją?
Ar atsakant į pirmesnį klausimą turi reikšmės tai, kad pagal Vaizdo programų įstatymą nenumatyta klasifikavimo ir ženklinimo išimčių, grindžiamų tuo, kad buvo įsitikinta, jog vaizdo programų laikmenos pirkėjas yra pilnametis, ir tai, kad pirmiau apibūdintas reikalavimas iš naujo klasifikuoti ir paženklinti vaizdo programų laikmeną siūlant ją pirkti internetinėje parduotuvėje taikomas tik tuomet, kai programą siūlo subjektai arba prekybininkai, kurie yra įsisteigę Suomijoje arba turi ten padalinį, arba asmuo, kuris yra Suomijos pilietis arba kurio įprastinė gyvenamoji vieta yra Suomijoje, arba sprendimas siūlyti programą buvo priimtas Suomijoje? 2.
Jei pirmiau nurodyto reikalavimo iš naujo klasifikuoti ir paženklinti laikmenas proporcingumas užtikrinamas tik tuomet, kai gali būti daroma šio reikalavimo išimtis, grindžiama tuo, kad buvo įsitikinta, jog vaizdo programų laikmenos pirkėjas yra pilnametis: ar tokiu atveju, kai vaizdo programų laikmenos parduodamos pilnamečiams asmenims, turi būti reikalaujama, kad jų užsakymo ir pardavimo momentu būtų absoliučiai įsitikinta, jog pirkėjas yra pilnametis, ar pakanka, kad vaizdo programų laikmenos pardavėjas siekia įsitikinti, jog pirkėjas yra pilnametis?
2021 m. lapkričio 5 d.
Hovrätten för Nedre Norrland (Švedija) pateiktas prašymas priimti prejudicinį sprendimą byloje AI ir Åklagarmyndigheten (Byla C-666/21) (2022/C 24/29) Proceso kalba: švedų Prašymą priimti prejudicinį sprendimą pateikęs teismas Hovrätten för Nedre Norrland
Šalys pagrindinėje byloje Apeliantai ir kitos apeliacinio proceso šalys: AI ir Åklagarmyndigheten